- वोटरों की लगी लंबी कतारें - Amar Ujala Hindi News Live
{"_id":"17952","slug":"Ghaziabad-17952-111","type":"story","status":"publish","title_hn":"\u0935\u094b\u091f\u0930\u094b\u0902 \u0915\u0940 \u0932\u0917\u0940 \u0932\u0902\u092c\u0940 \u0915\u0924\u093e\u0930\u0947\u0902 ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
वोटरों की लगी लंबी कतारें
लोनी। शहर के 45 वार्डों में रहने वाले तीन लाख 65 हजार मतदाताओं में से करीब एक लाख 65 हजार लोगों ने मताधिकार का प्रयोग किया। सुबह सात बजे से ही मतदान केंद्रों पर वोटरों की लंबी कतारें लगनी शुरू हो गई। बवाल के चलते कुछ पोलिंग स्टेशनों पर मतदाताओं की संख्या कुछ कम रही। हालांकि बाकी जगहों पर अच्छा मतदान हुआ। वार्ड-23 में एक पोलिंग बूथ पर बस्ता नहीं खुलने से मतदान दो घंटे देरी से शुरू हो सका। वहीं, करीब नौ बजे गढ़ी कटैय्या के प्राथमिक स्कूल स्थित मतदान केंद्र पर फर्जी मतदान का आरोप लगाते हुए दो पक्ष भिड़ गए। उधर, कासिम विहार कॉलोनी में मतदान केंद्र से कुछ दूरी पर दो पक्षों के लोगों के बीच झड़प के बाद पथराव हुआ। इसके बाद नंदा कालोनी के माता ज्ञानवती स्कूल के बाहर दबंगों ने फर्जी वोटिंग का आरोप लगाते हुए कुछ लोगों को पोलिंग बूथ में जाने से रोक दिया। मुस्तफाबाद कालोनी के शोयब जुबली स्कूल स्थित केंद्र पर पथराव हो गया। सरल कुंज कालोनी, राहुल गार्डन कालोनी के पोलिंग सेंटर पर भी हंगामा हुआ।
कबाड़ के गोदाम में लगी आग, दो परिवार फंसा